open-index/open-wikipedia-markdown huggingface dataset:
Στεφανία του Λουξεμβούργου

Η **Στεφανία του Λουξεμβούργου** (*Stefania vu Lëtzebuerg*, 18 Φεβρουαρίου 1984) είναι η σύζυγος του Γουλιέλμου Ε΄, Μέγα Δούκα του Λουξεμβούργου. 

## Βιογραφία
Η *Στεφανία Μαρία Κλαυδία Χριστίνα* γεννήθηκε στις 18 Φεβρουαρίου 1984 στο Ρόνσε της Ανατολικής Φλάνδρας, και είναι το νεότερο παιδί και κόρη του Φίλιππου, Κόμη του Λανουά (1922-2019) και της Αλίκης ντελά Φάιγ ντε Λιβεργκέν (1941-2012).

Σπούδασε στο Ολλανδικό σχολείο Sancta Maria de Ronse και συνέχισε τις σπουδές της στο κολέγιο Σαιντ-Οντίλ στη Γαλλία. Στη συνέχεια επέστρεψε στις Βρυξέλλες για σπουδές στο L'Institut de la Vierge Fidèle, πριν ξεκινήσει την Ρωσική γλώσσα και την λογοτεχνία στη Μόσχα.

Έχει ειδίκευση στη γερμανική φιλολογία στο Λουβέν-Λα-Νεβ και επίσης απέκτησε μεταπτυχιακό δίπλωμα στο Βερολίνο. Μιλάει Γαλλικά, Αγγλικά και Γερμανικά. Επίσης μιλάει αρκετά καλά τα Λουξεμβουργιανά και τα Ρωσικά.

Στις 26 Απριλίου 2012 ανακοινώθηκε ο αρραβώνας της Στεφανίας και του Γουλιέλμου, Κληρονομικού Δούκα του Λουξεμβούργου. Στις 19 Οκτωβρίου 2012 η Στεφανία παντρεύτηκε με πολιτικό γάμο στο Δημαρχείο της Πόλης του Λουξεμβούργου, τον Πρίγκιπα Γουλιέλμο και την επόμενη μέρα 20 Οκτωβρίου τελέστηκε και ο θρησκευτικός τους γάμος στον Καθεδρικό Ναό της Παναγίας του Λουξεμβούργου.

Στις 6 Δεκεμβρίου 2019 ανακοινώθηκε ότι ο Κληρονομικός Μέγας Δούκας και η Κληρονομική Μεγάλη Δούκισσα περιμένουν το πρώτο τους παιδί το Μάιο του 2020. Στις 10 Μαΐου 2020 η Κληρονομική Μεγάλη Δούκισσα έφερε στον κόσμο ένα αγοράκι, το οποίο ονομάστηκε Κάρολος. Τον Μάρτιο του 2023, το ζεύγος απέκτησε έναν ακόμη γιο, που τον ονόμασαν Φραγκίσκο.

## Τίτλοι
***18 Φεβρουαρίου 1984 - 19 Οκτωβρίου 2012**: Κόμισσα Στεφανία του Λανουά
***19 Οκτωβρίου 2012 - 3 Οκτωβρίου 2025**: *Η Βασιλική Υψηλότητα* Στεφανία, Κληρονομική Μεγάλη Δούκισσα του Λουξεμβούργου
***3 Οκτωβρίου 2025 - σήμερα**: *Η Βασιλική Υψηλότητα* Η Μεγάλη Δούκισσα του Λουξεμβούργου, Δούκισσα του Νασσάου, Πριγκίπισσα των Βουρβόνων-Πάρμας
***Κατέχει επίσης τους τίτλους της Κόμισσας Παλατινής συζύγου του Ρήνου, της Κόμισσας του Σαίν, της Κόμισσας του Κένιγκσταϊν, της Κόμισσας του Κατζενελνμπόργκεν, της Κόμισσας του Ντιτζ, της Υποκόμισσας του Χάμμερσταϊν, της Κας. του Μάλμπεργκ, της Κας. του Βίσμπαντεν, της Κας. του Ίντσταϊν, της Κας. του Μέρενμπεργκ, της Κας. της Λιμβουργίας, της Κας. του Επστάϊν.*

### Τιμητικές διακρίσεις
**Λουξεμβουργιανές**
* : Μεγαλόσταυρος του Τάγματος του Αδόλφου του Νασσάου

**Ξένες**
* : Μεγαλόσταυρος του Τάγματος της Οράγγης-Νασσάου
* : Μεγαλόσταυρος του Τάγματος της Τιμής

## Παραπομπές


## Εξωτερικοί σύνδεσμοι
* Video: Guillaume and Stephanie announce engagement to press 
* Stéphanie's family details on www.geneall.net & www.genealogics.org/ (Leo Van de Pas).
* Stéphanie's ancestors tree on www.genealogics.org/
* Stéphanie's family details on www.planete-genealogie.fr (Michel Janssens).

Κατηγορία:Οίκος του Νάσσαου
Κατηγορία:Λουξεμβούργιοι ευγενείς
Κατηγορία:Πριγκίπισσες του Λουξεμβούργου
Λαός

Ένας **λαός** είναι ένα πλήθος προσώπων που θεωρούνται ως ένα σύνολο, όπως γίνεται με μια περίπτωση οποιασδήποτε εθνικής ομάδας ή έθνους. Συλλογικά, για παράδειγμα, οι σύγχρονοι Φρίσιοι και Δανοί είναι δύο σχετικοί Γερμανικοί λαοί, ενώ οι διάφορες Μεσοανατολίτικες εθνοτικές ομάδες συχνά κατηγοριοποιούνται γλωσσικά ως Σημιτικοί λαοί.

## Στην πολιτική
[δεξιά|μικρογραφία|''Η [Η Ελευθερία οδηγεί το Λαό|Ελευθερία Οδηγεί το Λαό* από τον [[Ευγένιος Ντελακρουά|Ευγένιο Ντελακρουά]]]]
Διάφορα [[Κυρίαρχο κράτος|κράτη]] κυβερνούν ή ισχυρίζονται ότι κυβερνούν στο όνομα *του λαού*. Τόσο η [[Ρωμαϊκή Δημοκρατία]] όσο και η [[Ρωμαϊκή Αυτοκρατορία]] χρησιμοποιούσαν το [[Λατινική γλώσσα|λατινικό]] όρο *Senatus Populusque Romanus* (η Σύγκλητος και ο Λαός της Ρώμης). Ο όρος αυτός καθορίστηκε στα ρωμαϊκά λεγεωνάρια πρότυπα ακόμα και αφού οι [[Ρωμαίος αυτοκράτορας|Ρωμαίοι αυτοκράτορες]] πέτυχαν μια κατάσταση απόλυτης προσωπικής αυτάρκειας, συνεχίζοντας να ασκούν την εξουσία τους στο όνομα της Συγκλήτου και του Λαού της Ρώμης.

Μια λαϊκή δημοκρατία είναι συνήθως [[Μαρξισμός|μαρξιστικό]] ή [[Σοσιαλισμός|σοσιαλιστικό]] [[μονοκομματικό κράτος]] που ισχυρίζεται ότι κυβερνά εξ ονόματος του λαού, ακόμη και αν στην πράξη συχνά αποδεικνύεται ότι είναι [[Δικτατορία|δικτατορικό]] κράτος. Ο [[λαϊκισμός]] είναι άλλος ένας γενικός όρος για διάφορες πολιτικές τάσεις που ισχυρίζονται ότι εκπροσωπούν τον λαό, συνήθως με μία υπόνοια ότι εξυπηρετούν τον *κοινό λαό* αντί της ελίτ.

Το κεφάλαιο 1 του άρθρου 1 του [[Καταστατικός Χάρτης των Ηνωμένων Εθνών|Χάρτη των Ηνωμένων Εθνών]] αναφέρει ότι οι λαοί έχουν το δικαίωμα της [[Εθνική αυτοδιάθεση|αυτοδιάθεσης]].

== Στο νόμο ==
Στο [[Ποινικό Δίκαιο|ποινικό δίκαιο]] ορισμένων χωρών οι ποινικές διώξεις που ασκούνται στο όνομα *του Λαού*. Αρκετές πολιτείες των ΗΠΑ, συμπεριλαμβανομένων των [[Καλιφόρνια]], [[Ιλινόι]], [[Νέα Υόρκη (πολιτεία)|Νέα Υόρκη]] και άλλων χρησιμοποιούν αυτό το στυλ. Οι παραπομπές εκτός αυτών των πολιτειών συνήθως αντικαταθιστούν τη λέξη με το όνομα της πολιτείας στις λεζάντες των υποθέσεων. Τέσσερις πολιτείες&#x20;— η [[Μασαχουσέτη]], [[Βιρτζίνια]], [[Πενσυλβάνια]] και [[Κεντάκι|Κεντάκυ]]&#x20;— αναφέρονται στους εαυτούς τους ως *Κοινοπολιτεία* στις λεζάντες των υποθέσεων και νομικές διαδικασίες. Συνήθως, άλλες πολιτείες όπως η [[Ιντιάνα]] αναφέρονται στους εαυτούς τους ως *πολιτεία'' στις λεζάντες των υποθέσεων και νομικές διαδικασίες. Έξω από τις Ηνωμένες Πολιτείες οι κατάδικοι στην Ιρλανδία και τις Φιλιππίνες διώκονται στο όνομα του λαού των αντίστοιχων κρατών.

Η πολιτική θεωρία στην οποία στηρίζεται αυτή η μορφή είναι ότι οι ποινικές διώξεις ασκούνται στο όνομα του κυρίαρχου. Συνεπώς, σε αυτές τις πολιτείες των ΗΠΑ, ο "λαός" κρίνεται να είναι ο κυρίαρχος. Σε χώρες όπως το Ηνωμένο Βασίλειο και άλλες κτήσεις του Βρετανικού Στέμματος οι ποινικές διώξεις συνήθως φέρουν το όνομα το Στέμμα. Ο όρος "Ο Λαός" προσδιορίζει ολόκληρο το σώμα των πολιτών μιας περιοχής επενδυμένοι με πολιτική εξουσία ή που είναι συγκεντρωμένη για πολιτικούς σκοπούς.

## Δείτε επίσης
* Φυλή

## Παραπομπές


## Εξωτερικοί σύνδεσμοι

Κατηγορία:Άνθρωπος
Κατηγορία:Εθνότητα
Πέτρος του Αλμπουρκέρκε

Ο **Πέτρος**, ισπαν. Peter (1406 - 1438) από τον Οίκο της Τραστάμαρα ήταν κόμης τού Αλμπουρκέρκε, αντιβασιλιάς της Σικελίας (1424-25) και δούκας τού Νότο.

## Βιογραφία
Ήταν ο τέταρτος γιος τού Φερδινάνδου Α΄ της Αραγωνίας και της Ελεονώρας των Τραστάμαρα, κόρης και κληρονόμου τού Σάντσο-Αλφόνσου 1ου κόμη τού Αλμπουρκέρκε.

Μαζί με τα μεγαλύτερα αδέλφια του Ιωάννη και Ερρίκο ήταν οι τρεις *πρίγκιπες (infante) της Αραγωνίας*, που μάλωναν, εισέβαλλαν και μαχόταν σε όλες τις γαίες τού μάλλον ειρηνικού εξαδέλφου τους Ιωάννη Β΄ της Καστίλης, που επιπλέον ήταν και σύζυγος της αδελφής τους Μαρίας. Αναστάτωναν, λήστευαν και κατάστρεφαν τους αγρότες της Καστίλης και αντιτέθηκαν σφοδρά στον Άλβαρο δε Λούνα κοντόσταυλο της Καστίλης.

Το 1421 η Ιωάννα Β΄ της Νάπολης, τελευταία τού Οίκου των Καπετιδών-Ανζού, όρισε κληρονόμο τον Αλφόνσο Ε΄ της Αραγωνίας, με αντάλλαγμα τη βοήθειά του ενάντια στον διεκδικητή τού βασιλείου της. Ο Αλφόνσος Ε΄, πρωτότοκος αδελφός τού Πέτρου, αποφάσισε να αφήσει την Αραγωνία, αφήνοντας τη σύζυγό του Μαρία (αδελφή τού Ιωάννη Β΄ της Καστίλης), για τη Νάπολη, όπου εκεί από διάφορες ευγενείς Ιταλίδες απέκτησε 17 νόθα τέκνα. Οι αδελφοί του πρίγκιπες της Αραγωνίας έτρεξαν μαζί του π. το 1432, διψασμένοι για περιπέτειες: κατέκτησαν τη Γαέτα, αλλά καταστράφηκαν στη ναυμαχία της νήσου Πόντσα, έξω από τη Νάπολη. Τότε σε επίθεση εναντίον της Νάπολης σκοτώθηκε ο Πέτρος σε ηλικία 32 ετών και ο Ερρίκος απεβίωσε το 1445 σε μάχη στην Ισπανία.

## Πρόγονοι

## Παραπομπές


## Πηγές
* J. N Hillgarth, The Spanish Kingdoms. ISBN 0-19-822531-8
* T. N. Bisson, The Medieval Crown of Aragon. ISBN 0-19-820236-9

Κατηγορία:Οίκος της Τραστάμαρα
Κανάλι του Γιουκατάν

μικρογραφία|300x300εσ|Χάρτης της περιοχής
Το **Κανάλι του Γιουκατάν** ή **Πορθμός του Γιουκατάν** () είναι πορθμός ανάμεσα στο Μεξικό και την Κούβα. Συνδέει τη λεκάνη Γιουκατάν της Καραϊβικής Θάλασσας με τον Κόλπο του Μεξικού. Έχει πλάτος μόλις πάνω από 200 χιλιόμετρα και σχεδόν 2.800 μέτρα βάθος στο βαθύτερο σημείο κοντά στην ακτή της Κούβας.

## Ρεύματα
Το Κανάλι του Γιουκατάν χωρίζει την Κούβα από το Μεξικό και συνδέει την Καραϊβική Θάλασσα με τον Κόλπο του Μεξικού. Ο πορθμός έχει πλάτος 217 χιλιόμετρα ανάμεσα στο ακρωτήριο Κατότσε στο Μεξικό και το Ακρωτήριο του Σαν Αντόνιο στην Κούβα. Το μέγιστο βάθος είναι κοντά στις ακτές της Κούβας, στα 2.779 μέτρα. Το νερό ρέει μέσα από την Καραϊβική Θάλασσα από τα ανατολικά προς τα δυτικά. Αυτή η ροή αποτελείται από 5 σβέρντρουπ νερού από το Βόρειο Ισημερινό Ρεύμα που ρέει μέσα από το πέρασμα Ουίντγουορντ και 12 σβέρντρουπ νερού από το Νότιο Ισημερινό Ρεύμα που ρέει κατά μήκος των ακτών της Βραζιλίας. Η συνολική ροή είναι περίπου 17 σβέρντρουπ σε θερμοκρασία τουλάχιστον 17&#x20;°C. Όταν το νερό ρέει πέρα από τη Χερσόνησο του Γιουκατάν γίνεται ρεύμα Γιουκατάν. Αυτό το ρεύμα ευθύνεται για το μεγαλύτερο μέρος της εισροής νερού στον Κόλπο του Μεξικού, καθώς η ποσότητα του νερού που εισέρχεται από τα Στενά της Φλόριντας είναι μικρή και διαλείπουσα. Το ρεύμα του Γιουκατάν ρέει έντονα στη δυτική πλευρά του καναλιού, ενώ το Κουβανικό αντίρροπο ρεύμα ρέει προς την αντίθετη κατεύθυνση στην ανατολική πλευρά του καναλιού. Κάτω από το ρεύμα Γιουκατάν υπάρχει ένα υπόγειο ρεύμα Γιουκατάν με ροή προς τα νότια που παίρνει το νερό μακριά από τον Κόλπο του Μεξικού.

## Κοραλλιογενείς ύφαλοι
Καθώς το νερό που ρέει μέσα από το Κανάλι του Γιουκατάν μπαίνει στον Κόλπο του Μεξικού, περνά πάνω από την όχθη του Καμπέτσε, μια ρηχή θαλάσσια περιοχή. Εδώ υπάρχουν κοραλλιογενείς ύφαλοι στις εξωτερικές παρυφές της υφαλοκρηπίδας του Γιουκατάν περίπου 100 χιλιόμετρα έξω από την ακτή. Τα κύρια κοράλλια είναι τα *[[Acropora cervicornis]]*, *[[Acropora palmata]]* και *[[Montastraea annularis]]* όπου στα τέλη της δεκαετίας του 1990 πολλά από αυτά πέθαναν. Έχει πραγματοποιηθεί μερική επαναποικιοποίηση. Η όχθη του Καμπέτσε είναι περιοχή πλούσια σε βιοποικιλότητα και άλλα μέρη του καναλιού του Γιουκατάν αλιεύονται σε μεγάλο βαθμό, κυρίως κατά μήκος της ακτής του Μεξικού. Η περιοχή απειλείται από την υπερεκμετάλλευση.

## Δείτε επίσης
*Κατάλογος στενών

## Παραπομπές


## Εξωτερικοί σύνδεσμοι
* 

Κατηγορία:Διεθνείς πορθμοί
Ερρίκος δε Αραγόν υ Πιμέντελ

O **Ερρίκος**, ισπαν. Enrique (25 Ιουλίου 1445 - 2 Ιουλίου 1522) από τον Οίκο της Τραστάμαρα ήταν κόμης τού Αμπούριας και κόμης, αργότερα 1ος δούκας, τού Σεγόρβε. Υπηρέτησε ως αντιβασιλιάς της Καταλωνίας (1479-93).

## Βιογραφία
Ήταν το μόνο τέκνο τού Ερρίκου κόμη τού Αμπούριας και της Βεατρίκης δε Πιμέντελ.

Το 1445 διαδέχθηκε τον πατέρα του ως κόμης τού Αμπούριας και κόμης τού Σεγόρβε. Υπηρέτησε τον θείο του Αλφόνσο Ε΄ ως αντιβασιλιάς. Το 1469 η κομητεία της Σεγόρβε αναβαθμίστηκε σε δουκάτο από τον θείο του Ιωάννη Β΄ της Αραγωνίας. Το 1479 βασιλιάς έγινε ο εξάδελφός του Φερδινάνδος Β΄ της Αραγωνίας, γιος τού Ιωάννη Β΄ και τον διόρισε αντιβασιλιά της Καταλωνίας.

Ο Ερρίκος απεβίωσε το 1522 στο κάστρο τού Εμπούριες και τάφηκε στη μονή Ποβλέτ.

## Οικογένεια
Νυμφεύτηκε το 1488 τη Γκουιόμαρ, κόρη τού Αλφόνσου 1ου κόμη τού Φάρο και αδελφή τού Φανττρίκε ντε Πορτούγκαλ πολιτικού στην Πορτογαλία και είχε τέκνα:
* Αλφόνσος 1489-1563, κόμης τού Αμπούριας, δούκας τού Σεγόρβε και αντιβασιλιάς της Βαλένθια.
* Ισαβέλλα 1491-1530, παντρεύτηκε τον Ίνιγκο Λόπες ντε Μενντόσα 4ο δούκα τού Ινφανντάτο.

## Πρόγονοι

## Παραπομπές


## Πηγές
* Gran enciclopèdia catalana
* www.censoarchivos.mcu.es

Κατηγορία:Οίκος της Τραστάμαρα
Πολ Μενιέ

Ο **Πολ Μενιέ** (γαλλικά: Paul Mesnier), (4 Αυγούστου 1904 - 4 Ιουλίου 1988), ήταν Γάλλος σκηνοθέτης του κινηματογράφου.

Εκτός από την σκηνοθετική του καριέρα, ο Μενιέ υπήρξε και ηθοποιός σε αρκετές ταινίες. Ήταν παντρεμένος με την ηθοποιό Αντρέ Σεβιλάνζ.

## Φιλμογραφία
### Σκηνοθεσία

* 1937 : *Le Chemin de lumière*
* 1938 : *La Belle revanche*
* 1941 : *Le Valet maître*
* 1942 : *Patricia*
* 1943 : *Fou d'amour*
* 1947 : *La Kermesse rouge*
* 1952 : *Poil de carotte*
* 1956 : *Babes a GoGo*
* 1957 : *Une nuit aux Baléares*
* 1960 : *Le Septième Jour de Saint-Malo*
* 1962 : *Cargo pour la Réunion*

### Ηθοποιός
* 1950 : *[[Olivia]]* της Ζακλύν Ωντρύ
* 1950 : *[[Casabianca]]* του Ζωρζ Πεκλέ
* 1951 : *[[Ils étaient cinq]]* του Τζακ Πινοτό
* 1953 : *[[It Happened in Paris]]* του Ανρί Λαβορέλ και Τζον Μπερύ
* 1953 : *[[The Red Head]]* 
* 1966 : *[[Triple Cross]]* του Τέρενς Γιανγκ

## Εξωτερικοί σύνδεσμοι
* 

Κατηγορία:Γάλλοι σκηνοθέτες κινηματογράφου
Άννα της Ορλεάνης (1906-1986)

Η **Άννα** (γαλλ. *Anne d'Orléans*, 5 Αυγούστου 1906 - 19 Μαρτίου 1986) του Οίκου της Ορλεάνης πριγκίπισσα της Ορλεάνης και μετέπειτα πριγκίπισσα της Σαβοΐας-Αόστα.

## Βιογραφία
Η *Άννα Ελένη Μαρία* γεννήθηκε στις 5 Αυγούστου 1906 στη Λε Νουβιόν-εν-Τιράς, και ήταν το τρίτο παιδί και η νεότερη κόρη του Ιωάννη, Δούκα του Γκιζ, και της Ισαβέλλας της Ορλεάνης.

## Οικογένεια
Στις 5 Νοεμβρίου 1927 η Άννα παντρεύτηκε τον Αμεδαίο, 3ο Δούκα της Αόστας, στη Νάπολη. Απέκτησαν δύο παιδιά:
* Μαργαρίτα (1930 - 2022), παντρεύτηκε το Ροβέρτο της Αυστρίας-Έστε. Απέκτησαν 5 παιδιά.
* Μαρία Χριστίνα (1933 - 2023), παντρεύτηκε τον Καζίμιρο των Βουρβόνων-Δύο Σικελιών, γιο του Γαβριήλ των Βουρβόνων-Δύο Σικελιών. Απέκτησαν 4 παιδιά.

## Πρόγονοι


## Τίτλοι
*5 Αυγούστου 1906 – 5 Νοεμβρίου 1927: *Η Βασιλική Υψηλότητα* Πριγκίπισσα Άννα της Ορλεάνης
*5 Νοεμβρίου 1927 – 4 Ιουλίου 1931: *Η Βασιλική Υψηλότητα* Η Δούκισσα της Απουλίας
*4 Ιουλίου 1931 – 3 Μαρτίου 1942: *Η Βασιλική Υψηλότητα* Η Δούκισσα της Αόστας
*3 Μαρτίου 1942 – 21 Ιανουαρίου 1951: *Η Βασιλική Υψηλότητα* Πριγκίπισσα Άννα, Δούκισσα της Αόστας
*21 Ιανουαρίου 1951 – 19 Μαρτίου 1986: *Η Βασιλική Υψηλότητα* Η Χήρα Δούκισσα της Αόστας

## Παραπομπές


Κατηγορία:Οίκος της Ορλεάνης
Κατηγορία:Πριγκίπισσες της Γαλλίας
Κατηγορία:Πριγκίπισσες της Ιταλίας
Κατηγορία:Δούκισσες της Αόστης
Κατηγορία:Πριγκίπισσες της Σαβοΐας
Αλφόνσος δε Αραγόν υ Πορτούγαλ

Ο **Αλφόνσος**, ισπαν. Alfonso (1489 - 1563) από τον Οίκο της Τραστάμαρα ήταν κόμης τού Αμπούριας, δούκας τού Σεγόρβε και αντιβασιλιάς της Βαλένσια.

## Βιογραφία
Ήταν ο μόνος γιος τού Ερρίκου κόμη τού Αμπούριας & δούκα τού Σεγόρβε και της Γκιόμαρ, κόρης τού Αλφόνσου 1ου κόμη τού Φάρο (αδελφής τού Φαντρίκε ντε Πορτούγκαλ).

Το 1522 απεβίωσε ο πατέρας του και τον διαδέχθηκε ως κόμης τού Αμπούριας και δούκας τού Σεγόρβε. Από τον γάμο του έγινε 3ος δούκας της Καρδόνα. Το 1558 έγινε αντιβασιλιάς της Βαλένσια. Το 1555 χρίστηκε ιππότης τού Τάγματος τού Χρυσόμαλλου Δέρατος.

## Οικογένεια
Νυμφεύτηκε το 1516 τη Χουάνα Γ΄ δε Καρδόνα, κόρη και κληρονόμο τού Φερνάνδο Ραμόν Φολκ 2ου δούκα της Καρδόνα και είχε τέκνα, που έφεραν το επώνυμο δε Αραγόν υ Καρδόνα:
* Φρανσίσκο 1539-1572, διάδοχός του.
* Γκιόμαρ 1540-1557, παντρεύτηκε τον Φαδρίκε-Άλβαρεθ δε Τολέδο 4ο δούκα της Άλβα.
* Χουάνα 1542-1608, κόμισσα της Καρδόνα και δούκισσα τού Σεγόρβε.
* Άννα απεβ. 1567, παντρεύτηκε τον Βεσπασιάνο Α΄ Γκοντζάγκα κοντοτιέρο.
* Ισαβέλλα, παντρεύτηκε τον Χουάν Σιμένεθ δε Ουρρέα κόμη της Αράνντα.

Από μη νόμιμη σχέση είχε φυσικά τέκνα:
* Πέδρο απεβ. 1597, επίσκοπος της Λέριδα, Βικ & Ζάκα.
* Δίδακ απεβ. 1554.

## Πρόγονοι

## Πηγές
* Fundacion Medinaceli 

Κατηγορία:Οίκος της Τραστάμαρα
Ζωρζ Ρενιέ

Ο **Ζωρζ Ρενιέ** (γαλλικά: Georges Regnier), (17 Απριλίου 1913 – 17 Ιανουαρίου 1992), ήταν Γάλλος σκηνοθέτης και σεναριογράφος του κινηματογράφου.

## Φιλμογραφία
; Σκηνοθεσία
* 1947 : *Combat pour tous* (μικρού μήκους)
* 1947 : *Monsieur Badin* (μικρού μήκους)
* 1948 : *Ceux du Tchad* (μικρού μήκους)
* 1949 : *Paysans noirs*
* 1962 : *Châteaux et rivières* (ντομιμαντέρ)
; Τηλεόραση
* 1967 : *Les Sept de l'escalier quinze B*
* 1970 : *Nanou*
* 1976 : *Celui qui ne te ressemble pas*
* 1983 : *Pauvre Eros*
; Βοηθός σκηνοθέτη
* 1947 : *[[Panique]]* του Ζουλιέν Ντουβιβιέ
* 1951 : *[[Sous le ciel de Paris]]* του Ζουλιέν Ντουβιβιέ

## Παραπομπές


## Εξωτερικοί σύνδεσμοι
* 

Κατηγορία:Γάλλοι σκηνοθέτες
Κατηγορία:Γάλλοι σεναριογράφοι
Κατηγορία:Γάλλοι κινηματογραφιστές
Ασιατικοί Αγώνες 2030

Οι **Ασιατικοί Αγώνες του 2030**, θα είναι πολυαθλητικό γεγονός το οποίο θα διεξαχθεί το 2030. Προς το παρόν δύο χώρες έχουν εκφράσει την επιθυμία τους να φιλοξενήσουν την διοργάνωση.

## Υποψήφιοι διοργανωτές

*  Ντόχα, Κατάρ
*  Ριάντ, Σαουδική Αραβία

## Παραπομπές

Κατηγορία:Μελλοντικά γεγονότα
Ζακ Πινοτό

Ο **Ζακ Πινοτό** ή Τζακ Πινοτό (γαλλικά: Jacques Pinateau), (20 Σεπτεμβρίου 1923 - 6 Απριλίου 2017), ήταν Γάλλος σκηνοθέτης και σεναριογράφος του κινηματογράφου.

## Φιλμογραφία
### Σκηνοθεσία
* 1952 : *[[Ils étaient cinq]]*
* 1954 : *[[Le Grand Pavois]]*
* 1956 : *[[L'Ami de la famille]]* 
* 1957 : *[[Le Triporteur]]* with Darry Cowl
* 1958 : *[[Chéri, fais-moi peur]]* 
* 1960 : *[[Robinson et le triporteur]]*
* 1963 : *[[People in Luck]]*
* 1964 : *[[Les Durs à cuire]]* 
* 1965 : *[[Me and the Forty Year Old Man]]* 
### Βοηθός σκηνοθέτη
* 1948 : *[[Rapide de nuit]]* του Μαρσέλ Μπλιστέν
* 1949 : *[[Five Red Tulips]]* του Ζαν Στελί
* 1949 : *[[On n'aime qu'une fois]]* του Ζαν Στελί
* 1949 : *[[Dernier Amour]]* του Ζαν Στελί
* 1950 : *[[Minne, l'ingénue libertine]]* της  Ζακλύν Ωντρύ
* 1950 : *[[Les Maîtres nageurs]]* του Ανρί Λεπάζ
* 1950 : *[[Quai de Grenelle]]* του Eμιλ Ρεινέρ
* 1951 : ' 'The Red Needle* του Έμιλ Ρεινέρ
* 1952 : *Plume au vent* του [[Λουί Κονύ]]

=== Ηθοποιός ===
* [[1943]] : *Le Carrefour des enfants perdus* του [[Λέο Τζοάνο]]

=== Τηλεόραση ===
* 1966 : *|Les Globe-trotters*, TV serial με τον [[Υβ Ρενιέ]]
* 1967 : *S.O.S. Fernand'', με τον Φερναντέλ

## Παραπομπές


## Εξωτερικοί σύνδεσμοι
* Ο  

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Αλφόνσος δε Αραγόν υ Εσκόβαρ

Ο **Αλφόνσος**, ισπαν. Alfonso (1417 - 1495) από τον Οίκο της Τραστάμαρα ήταν δούκας της Βιλλαερμόσα, κόμης της Ριβαγόρθα & Κόρτε και μέγας Μάγιστρος τού Τάγματος της Καλατράβα.

## Βιογραφία
Ήταν ο πρώτος νόθος γιος τού Ιωάννη Β΄ της Αραγωνίας και της ερωμένης του Λεόνορ δε Εσκόβαρ.

Νόμιμα τέκνα τού Ιωάννη Β΄ ήταν από την πρώτη του σύζυγο ο Κάρολος Δ΄ της Ναβάρρας και από τη δεύτερη σύζυγο ο Φερδινάνδος Β΄ της Αραγωνίας.

Το 1443 εξελέγη Μάγιστρος τού Τάγματος της Καλατράβα ως το 1445, οπότε τον διαδέχθηκε ο Πέδρο Χιρόν Ακούνια Πακέκο. Ο πατέρας του τον έκανε κόμη της Ριβαγόρθα· ο Αλφόνσος παραιτήθηκε το 1479 υπέρ τού γιου του Φερδινάνδου. Πολέμησε στον Πόλεμο για τη Διαδοχή στην Καστίλη. Η κατάληψη τού κάστρου Αμπόστα της Καταλωνίας αύξησε τη φήμη του. Οδήγησε μία ομάδα επιτήδειων στις πολιορκίες μηχανικών στην πολιορκία τού Βούργος το 1475.

Ως αμοιβή για το ότι ήταν πιστός και για τη στρατιωτική του αξία, το 1475 από τον πατέρα του ονομάστηκε δούκας της Βιγιαερμόσα. Λίγο μετά από την ίδρυση της πόλης Οθάρρα στη Μάλαγα, απεβίωσε το 1485 στο Λινάρες σε ηλικία 68 ετών.

## Οικογένεια
Νυμφεύθηκε το 1477 τη Λεόνορ δε Σοτομαγιόρ, κόρη τού Χουάν δε Σοτομαγιόρ και είχε τέκνα:
* Φερδινάνδος 1478-1481, απεβ. 3 ετών.
* Αλφόνσος π. 1479-1513, 2ος δούκας της Βιγιαερμόσα.
* Μαρία 1485-1513, παντρεύτηκε πρώτα τον Ροβέρτο Σανσεβερίνο και μετά τον Ιάκωβο Ε΄ Αππιάνι κύριο τού Πιομμπίνο.

## Πρόγονοι

## Πηγές
* Navarro Latorre, José (1982). "Don Alonso de Aragón, la "espada" o "lanza" de Juan II (Alonso de Aragón: "Sword " or "Spear" of John II)" (PDF) (41–42). Revista de Historia Jerónimo Zurita: 159–204. * ISSN 0214-0993. Archived from the original on 2013-07-18.
Carnicer, José Soler (1985). Nuestras tierras (Our Lands). 1. Valencia: Vicente García. ISBN 84-85094-39-5.

Κατηγορία:Οίκος της Τραστάμαρα
Ανρί Λαβορέλ

Ο **Ανρί Λαβορέ** (γαλλικά: Henry-Albert Sylvestre Lavorel), (5 Ιουλίου 1914 - 7 Ιανουαρίου 1955), ήταν Γάλλος σκηνοθέτης, παραγωγός και σεναριογράφος του κινηματογράφου.

Ο Λαβορέ σκοτώθηκε σε τροχαίο δυστύχημα στις Βερσαλλίες το 1955 και ήταν παντρεμένος με την Βρετανίδα ηθοποιό Μαντλίν Κάρολ από το 1946 εως το 1949.

## Φιλμογραφία

### Σκηνοθεσία
* 1953 : *[[C'est arrivé à Paris]]* 
* 1951 : *[[Le Voyage en Amérique]]*
### Σενάριο
* 1951 : *[[Le Voyage en Amérique]]*
### Παραγωγός
* 1953 : *[[Les Intrigantes]] * του Ανρί Ντεκόι
* 1953 : *[[C'est arrivé à Paris]]* 
* 1951 : *[[Le Voyage en Amérique]]*
## Παραπομπές


## Εξωτερικοί σύνδεσμοι
* Ο  

Κατηγορία:Γάλλοι σεναριογράφοι
Κατηγορία:Γάλλοι σκηνοθέτες κινηματογράφου
Ιωάννης δε Αραγόν

Ο **Ιωάννης**, ισπαν. Juan (1439 - 19 Νοεμβρίου 1475) από τον Οίκο της Τραστάμαρα ήταν αρχιεπίσκοπος της Θαραγόθα (1458-75).

## Βιογραφία
Ήταν ο δεύτερος νόθος γιος τού Ιωάννη Β΄ της Αραγωνίας και μίας ερωμένης του.

Νόμιμα τέκνα τού Ιωάννη Β΄ ήταν: από τον πρώτο γάμο του ο Κάρολος Δ΄ της Ναβάρρας και από τον δεύτερο γάμο του ο Φερδινάνδος Β΄ της Αραγωνίας.

Το 1458 ο Ιωάννης τοποθετήθηκε αρχιεπίσκοπος της Θαραγόθα, όταν πάπας ήταν ο Κάλλιστος Γ΄. Ενόσω ήταν αρχιεπίσκοπος, χειροτόνησε τον  Πέδρο Βαλδό ως επίσκοπο τού Σεγόρβε-Αλβαρραθίν το 1461 και τον Χάιμε Πέρεθ δε Βαλένθια ως τιτουλάριο επίσκοπο της Χριστόπολις και βοηθό επίσκοπο της Βαλένθια το 1469. Ο Ιωάννης υπηρέτησε στη θέση αυτή ως το 1475, που απεβίωσε.

## Πρόγονοι

## Πηγές
* Cheney, David M. "Archdiocese of Zaragoza". Catholic-Hierarchy.org. Retrieved June 16, 2018. (for Chronology of Bishops) [self-published]
* Chow, Gabriel. "Metropolitan Archdiocese of Zaragoza (Spain)". GCatholic.org. Retrieved June 16, 2018. (for Chronology of Bishops)

Κατηγορία:Οίκος της Τραστάμαρα
Κατηγορία:Επίσκοποι του 15ου αιώνα
Σαμογιτική Βικιπαίδεια

Η **Σαμογιτική Βικιπαίδεια** (σαμογιτικά: *Žemaitėška Vikipedėjė*) είναι η έκδοση της Βικιπαίδειας στη σαμογιτική γλώσσα. Η έκδοση αυτή δημιουργήθηκε με πρωτοβουλία του Zords Davini (Άρνας Ουντοβίτσιους) το 2006. Σήμερα (Νοέμβριος 2018) έχει περισσότερα από 16.300 λήμματα, κατατασσόμενη στην 115η θέση από αυτή την άποψη ανάμεσα σε όλες τις γλωσσικές εκδόσεις της Βικιπαίδειας.

## Ιστορία
* 25 Μαρτίου 2006 — **1**
* 9 Φεβρουαρίου 2007 — **1.000**.
* 24 Ιανουαρίου 2009 — **5.000**.
* 14 Απριλίου 2009 — **10.000**.
* 2011 — **13.000**.
* 2018 — **16.000**.

## Παραπομπές

## Εξωτερικοί σύνδεσμοι
* 
* : Kiekybe lietuviškoji "Vikipedija"(стр. 50-51)

Σαμογιτικη
Λούκα Σαντολίνι

O **Λούκα Σαντολίνι** (*Luca Santolini*, 1985-) είναι ένας από τους δύο Κυβερνώντες Διοικητές στον Άγιο Μαρίνο. Ανέλαβε Κυβερνών Διοικητής μαζί με τον Μίρκο Τομασόνι την 1η Οκτωβρίου 2018, για περίοδο 6 μηνών. Ανήκει στο ευρωσκεπτικιστικό κόμμα Civic 10.

## Βιογραφικά στοιχεία
Γεννήθηκε στις 22 Φεβρουαρίου 1985. Είναι μέλος του Μεγάλου και Γενικού Συμβουλίου από το 2012. Ακολούθησε σπουδές στις διεθνείς σχέσεις στο Πανεπιστήμιο της Μπολόνια και στη δημοσιογραφία στο Πανεπιστήμιο του Ούρμπινο.

Τον Οκτώβριο του 2018 διορίστηκε Κυβερνών-Διοικητής, για το εξάμηνο ως τον Απρίλιο του 2019.

## Παραπομπές


Σαντολινι
Φερδινάνδος του Μοντάλτο

Ο **Φερδινάνδος**, ισπαν. Ferrante (πριν το 1494 - 1542) από τον Οίκο της Τραστάμαρα ήταν ο 1ος δούκα τού Μοντάλτο.

## Βιογραφία
Ήταν νόθος γιος τού Φερδινάνδου Α΄ της Νάπολης και της παλλακίδας του Ντιάνα Γκουαρντάτο, από ευγενή οικογένεια πατρικίων τού βασιλείου.

Ο Κάρολος Α΄ των Αψβούργων της Ισπανίας τον έκανε 1ο δούκα τού Μοντάλτο. Αμφιθαλή αδέλφια τού Φερδινάνδου ήταν η Μαρία, σύζυγος τού Αντόνιο Τοντεστσίνι-Πικκολόμινι δούκα τού Αμάλφι και η Τζοβάννα, σύζυγος τού Λιονάρντο ντελλ Ρόβερε δούκα της Σόρα.

## Οικογένεια
Νυμφεύτηκε πρώτα την Άννα Σανσεβερίνο· δεν απέκτησαν τέκνα.

Έπειτα ο Φερδινάνδος έκανε δεύτερο γάμο, με την Καστελλάνα δε Καρδόνα και είχε τέκνα, που έφεραν το επώνυμο *δ'Αραγόν υ Καρδόνα*:
* Αντώνιος π. 1503-1543, 2ος δούκας τού Μοντάλτο. Νυμφεύτηκε πρώτα την Ιππολύτη ντελλα Ρόβερε και μετά την Ιουλία-Αντωνία δε Καρδόνα κόμισσα τού Κολλισάνο. Είχε τέκνα:
** Πέτρος απεβ. μετά το 1543, 3ος δούκας του Μοντάλτο.
** Αντώνιος 1543-1583, 4ος δούκας τού Μοντάλτο.
** Ισαβέλλα απεβ. 1578, παντρεύτηκε τον Ιωάννη δε λα Θέρδα 5ο δούκα τού Μεδινακέλι.
* Ιωάννα 1502-1575, παντρεύτηκε τον Ασκάνιο Α΄ Κολόννα δούκα τού Μάρσι, αδελφό της διάσημης Βικτωρίας Κολόννα ποιήτριας. 
* Μαρία 1505-1568, παντρεύτηκε τον Αλφόνσο ντ'Αβάλος ντ'Ακίνο μαρκήσιο ντελ Βάστο ε Πεσκάρα.

## Πρόγονοι

## Παραπομπές


## Πηγές
* Marek, Miroslav. ". In English. Part initial to set up this Wikipedia English page". Genealogy.EU.
* Detlev Schwennicke : Europäische Stammtafeln Band III.3 (1985) Tafel 550. In German.

Κατηγορία:Οίκος της Τραστάμαρα
Φερδινάνδος της Καλαβρίας

Ο **Φερδινάνδος**, ισπαν. Ferrante (15 Δεκεμβρίου 1488 - 20 Οκτωβρίου 1550) από τον Οίκο της Τραστάμαρα ήταν δούκας της Καλαβρίας & Απουλίας και αντιβασιλιάς της Βαλένθια. Ως πολιτικός έπαιξε σημαντικό ρόλο στη Μεσόγειο υπέρ της Αραγωνίας.

## Βιογραφία
Ήταν ο μόνος γιος τού Φρειδερίκου της Νεαπόλεως και της Ισαβέλλα ντελ Μπάλτσο, κόρης τού Πέτρο ντελ Μπέλτσο δούκα της Άντρια & πρίγκιπα της Αλταμούρα, κοντόσταυλου της Νάπολης. 

Έγινε δούκας της Καλαβρίας & της Απουλίας. Μία συμμαχία τού Λουδοβίκου ΙΒ΄ της Γαλλίας και τού Φερδινάνδου Β΄ της Αραγωνίας (εξαδέλφου τού πατέρα του) συνέχισε την αξίωση τού Καρόλου Η΄, προκατόχου τού Λουδοβίκου ΙΒ΄, στους θρόνους της Νάπολης & Σικελίας. Το 1501 εκτόπισαν τον Φρειδερίκο και η Νάπολη πήγε στον Λουδοβίκο ΙΒ΄, αλλά το 1504 νέος πόλεμος οδήγησε στην κατάληψη της Νάπολης από τον Φερδινάνδο Β΄.

Τότε ο Φερδινάνδος αιχμαλωτίστηκε από τον Γκονθάλο Φερνάντεθ δε Κόρδοβα και μεταφέρθηκε στη Βαρκελώνη ως όμηρος. Εκεί κέρδισε τη φιλία τού Φερδινάνδου Β΄ και αργότερα αυτήν τού εγγονού του Καρόλου Α΄ της Ισπανίας. Ο τελευταίος κανόνισε τον γάμο τού Φερδινάνδου με την Ζερμαίν της Φουά, χήρα τού Φερδινάνδου Β΄. Τους έκανε αντιβασιλείς της Βαλένθια το 1537.

Το 1538 απεβίωσε η σύζυγός του και ο Φερδινάνδος έγημε την μορφωμένη Μενθί δε Μενδόθα· έγιναν διάσημοι προστάτες για καλλιτεχνικά και λογοτεχνικά έργα.

## Οικογένεια
Νυμφεύτηκε πρώτα το 1526 τη Ζερμαίν της Φουά, κόρη τού Ιωάννη υποκόμη τού Ναρμπόν. Η Ζερμαίν απεβίωσε το 1500.

Το 1541 ο Φερδινάνδος έκανε δεύτερο γάμο με τη Μενθία δε Μεντόθα υ Φονσέκα, κόρη τού Ροντρίγκο Ντίαθ δε Βιβάρ υ Μεντόθα 1ου μαρκησίου τού Θενέτε. Η Μενθία απεβίωσε το 1554.

## Πρόγονοι

## Πηγές
* Bernadette Nelson, The court of Don Fernando de Aragón, Duke of Calabria in Valencia, c.1526–c.1550: music, letters and the meeting of cultures. Oxford University Press. Early Music, Volume 32, Number 2, May 2004, pp. 194–224(31)
* Maricarmen Gómez, "San Miguel de los Reyes y la capilla musical de Don Fernando de Aragón, duque de Calabria (1488-1550)", in San Miguel de los Reyes: De Biblioteca Real a Biblioteca Valenciana (Valencia, Generalitat, 2000 ISBN 84-482-2410-8), 91-111

## Aναφορές


Κατηγορία:Οίκος της Τραστάμαρα
Ντο Μουόι

Ο **Ντο Μουόι** (Đỗ Mười, βιετναμέζικα: ɗǒˀ mɨ̂əj, 1917–2018) ήταν κομμουνιστής πολιτικός από το Βιετνάμ, ο οποίος μεταξύ άλλων υπηρέτησε ως πρωθυπουργός από το 1988 ως το 1991. Γεννήθηκε στο Ανόι στις 2 Φεβρουαρίου 1917 με το όνομα Nguyễn Duy Cống και τη δεκαετία του '30 ξεκίνησε να εργάζεται ως ζωγράφος. Το 1939 έγινε μέλος του Κομουνιστικού Κόμματος Ινδοκίνας και για τη δράση του φυλακίστηκε από τις γαλλικές αποικιακές αρχές το 1941. Απέδρασε το 1945 και έγινε ακόμα πιο δραστήριος οπαδός του κομμουνισμού.  Ανήλθε στην ιεραρχία του κόμματος στα τέλη της δεκαετίας του '40 και εξελέγη Γενικός Γραμματέας από την Κεντρική Επιτροπή του Κομουνιστικού Κόμματος (CPV) στο 7ο εθνικό συνέδριο. Συνέχισε τη συλλογική διακυβέρνηση και την πολιτική των οικονομικών μεταρρυθμίσεων που ακολούθησε ο προκάτοχός του, Νγκουγέν Βαν Λινχ. Εξελέγη για δύο θητείες ως γενικός γραμματέας, αλλά η δεύτερη θητεία του τερματίστηκε το 1997, οπότε και αποσύρθηκε από τα κοινά. Απεβίωσε την 1η Οκτωβρίου 2018 στο 108 Νοσοκομείο.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί του Βιετνάμ
Κατηγορία:Αιωνόβιοι
Νότιο Διοικητικό Επαρχιακό Διαμέρισμα Μόσχας

Το **Νότιο Διοικητικό Επαρχιακό Διαμέρισμα Μόσχας** αποτελεί ένα από τα 12 διοικητικά επαρχιακά διαμερίσματα της Μόσχας. Σύμφωνα με τη Ρωσική απογραφή του 2010, είχε πληθυσμό 1.716.808 κατοίκους.

## Επισκόπηση
Η Νότια Περιφέρεια καταλαμβάνει έκταση 131.177 km², που αντιστοιχεί στο 12,2% της επικράτειας της Μόσχας. Οριοθετείται στα βόρεια από την λεωφόρο Leninsky Prospekt, στα νότια από την περιφερειακή οδό της Μόσχας, στα ανατολικά από την κοιλάδα του ποταμού Μόσχας, στα δυτικά από την κοιλάδα του ποταμού Kotlovka και το δάσος Bittsevo. Η περιφέρεια περιλαμβάνει 16 συνοικίες.

Στην περιφέρεια ζουν 1 709 χιλιάδες κάτοικοι. Έτσι, οι μεγάλες συνοικίες Orekhovo-Borisovo Yuzhnoe, Biryulyovo Vostochnoe, Chertanovo Yuzhnoe και άλλες, που παραδοσιακά θεωρούνται "κοιτώνες", γειτονεύουν με βιομηχανικές συνοικίες.

Η βιομηχανική παραγωγή στα νότια της Μόσχας χρονολογείται από τις αρχές του 17ου αιώνα και πολλές επιχειρήσεις έχουν περάσει τον αιώνα. Αυτή τη στιγμή στην περιοχή λειτουργούν 186 επιχειρήσεις και οργανισμοί επιστημονικού και βιομηχανικού συγκροτήματος, 16,5 χιλιάδες μικρές και μεσαίες επιχειρήσεις, οι οποίες απασχολούν συνολικά περίπου 293 χιλιάδες άτομα, καθώς και 6116 επιχειρήσεις της καταναλωτικής αγοράς.

Η οικολογική κατάσταση στην περιοχή βρίσκεται σε χαμηλό επίπεδο. Προκαθορίζεται από την παρουσία μεγάλων βιομηχανικών ζωνών και εντατικών αυτοκινητοδρόμων.

Στη Νότια Περιφέρεια λειτουργούν 105 ιδρύματα ιατρικής περίθαλψης και προληπτικής φροντίδας. Εκπαιδευτικά και πολιτιστικά ιδρύματα (θέατρα, μουσεία, αίθουσες κινηματογραφικών συναυλιών, βιβλιοθήκες, εκθεσιακοί χώροι, παλάτια και σπίτια πολιτισμού, στούντιο) βρίσκονται στην περιφέρεια.

Τέτοια αντικείμενα όπως η κοιλάδα του ποταμού Gorodnya, το πάρκο Arshinovsky, το κτήμα Zagorie, τα ρέματα Shmelevsky και Tsaritsynsky με τις κοιλάδες χαρακτηρίζονται ως φυσικά μνημεία τοπικής σημασίας.

Πέντε γραμμές του μετρό - Zamoskvoretskaya, Serpukhovsko-Timiryazevskaya, Lyublinsko-Dmitrovskaya, Bolshaya Koltsevaya και Butovskaya - διέρχονται από τη Νότια Περιφέρεια.

## Παραπομπές

Νοτιο Διοικητικο Διαμερισμα
Αφγανός (εθνωνύμιο)

Το εθνώνυμο **Αφγανός** (περσικά: افغان, **) έχει χρησιμοποιηθεί στο παρελθόν για να δηλώσει ένα μέλος των Παστούν, και η χρήση του συνεχίζει ακόμα σε μερικά μέρη στο Αφγανιστάν. Το όνομα Αφγανιστάν (, Afġānistān, *Αφγανός* + *[[-σταν]]*) είναι μια παραλλαγή του εθνώνυμου, αρχικά στη χαλαρή σημασία "γη των Παστούν" και αναφερόταν στις φυλετικές περιοχές των Παστούν νότια των ορέων Χίντου Κους.

Τον 3ο αιώνα, οι Σασσανίδες ανέφεραν μια ανατολική φυλή που ονομαζόταν *Αμπγκάν*, που πιστοποιείται με την αραβική μορφή *Αφγάν* με το Χουντούντ αλ-Άλαμ τον 10ο αιώνα. Στον δέκατο ένατο αιώνα, ο όρος "Αφγανιστάν" χρησιμοποιήθηκε από διάφορους συγγραφείς ως συνώνυμο για το "Παστούν", αλλά αυτή η χρήση του όρου ως συνώνυμο του Παστούν πλέον σπανίζει.

Από το Αφγανικό Σύνταγμα του 1964, ο όρος "Αφγανός" αναφέρεται επίσημα σε κάθε πολίτη του κράτους του Αφγανιστάν, ανεξαρτήτως εθνότητας.

## Παραπομπές


Κατηγορία:Ιστορία του Αφγανιστάν
Κατηγορία:Εθνώνυμα
Μίκων

Ο **Μίκων ο Αθηναίος** ο Νεότερος (5ος αιώνας π.Χ.) ήταν αρχαίος Έλληνας ζωγράφος και γλύπτης από την Αθήνα.

Ο Μίκων άκμασε στα μέσα του 5ου αιώνα π.Χ. και ήταν στενός συνεργάτης του Πολυγνώτου, μαζί με τον οποίο διακόσμησε την Ποικίλη Στοά των Αθηνών με ζωγραφικές απεικονίσεις της Μάχης του Μαραθώνα και άλλων μαχών. Επίσης, ζωγράφισε το Ανάκειον Ιερόν, κοντά στην Ακρόπολη των Αθηνών. Θυγατέρα του Μίκωνος ήταν η ζωγράφος Τιμαρέτη.

## Παραπομπές


## Πηγές
* 

Κατηγορία:Αρχαίοι Έλληνες ζωγράφοι
Κατηγορία:Αρχαίοι Έλληνες γλύπτες
Κατηγορία:Αρχαίοι Αθηναίοι
Παντίας

Ο **Παντίας** (4ος αιώνας π.Χ.) ήταν αρχαίος Έλληνας γλύπτης από τη νήσο Χίο, ο οποίος ειδικευόταν στην κατασκευή χάλκινων γλυπτών (*χαλκοπλάστης*). Ο πατέρας του ήταν ο γλύπτης Σώστρατος, κοντά στον οποίο μαθήτευσε, και η γλυπτική τους ήταν αντιπροσωπευτική της σχολής της Σικυώνας. Ως έργα του αναφέρονται τρεις ανδριάντες ολυμπιονικών, του Αριστέα του Αργείου, Νικόστρατου του Ηραίου, και του Ξενόδικου του Κώου.

## Παραπομπές


## Πηγές
* Το ομώνυμο λήμμα στο *Παγκόσμιο Εγκυκλοπαιδικό Λεξικό* «Χάρη Πάτση», τόμος Δεύτερος, σελ. 786

Κατηγορία:Αρχαίοι Έλληνες γλύπτες
Κατηγορία:Αρχαίοι Χίοι
Γεφύρι του Αζίζ Αγά

Το **Γεφύρι του Αζίζ Αγά** είναι το μεγαλύτερο πέτρινο γεφύρι της δυτικής Μακεδονίας.

Βρίσκεται στον ποταμό Βενέτικο, κοντά στο Τρίκωμο.'Εχει μήκος 75, πλάτος 3 και ύψος 15 μέτρα. Αποτελείται από τρεις καμάρες, με μέγιστη την κεντρική που απολήγει σε ελλειψοειδές τόξο, με άνοιγμα 30 μέτρων. Υπήρχε λίθινο στηθαίο κατά μήκος της γέφυρας. Πάνω από τα βάθρα της βόρειας και της νότιας πλευράς υπάρχουν ανακουφιστικά ανοίγματα, που λειτουργούν ως υπερχειλιστές. Κατασκευάστηκε τον 19ο αιώνα ή το 1727. Πήρε το όνομά του από τον Αζίζ Αγά, ο οποίος χρηματοδότησε την κατασκευή του.

## Θρύλος
Ο Αζιζ Αγάς ανέθεσε την κατασκευή σε φημισμένο πρωτομάστορα, αλλά εξ αιτίας του μεγάλου μήκους καί ύψους του, το γεφύρι παρουσίαζε δυσκολίες. Δύο φορές έπεσε η μεσαία καμάρα μετά την αφαίρεση των καλουπιών. Όταν οι σκαλωσιές καί τα καλούπια στήθηκαν για τρίτη φορά, ο Αζιζ Αγάς απείλησε τον πρωτομάστορα πως αν το γεφύρι πέσει γιά τρίτη φορά "θα του πάρει το κεφάλι". Την ώρα που αφαιρούταν καί τα τελευταία καλούπια, ο πρωτομάστορας έντρομος κατέφυγε στη "ράχη Σκύφτη", λίγο νότια του γεφυριού, κατά το Κηπουριό για ν' αποφύγει τις κυρώσεις αν το γεφύρι ξαναέπεφτε. Το γεφύρι όμως τη φορά αυτή στάθηκε όρθιο. Ο Αγάς κάλεσε κοντά του με έναν χωροφύλακα τον πρωτομάστορα, τον συνεχάρη και τον πλήρωσε.

## Παραπομπές


Κατηγορία:Οθωμανικές γέφυρες
Κατηγορία:Γέφυρες στη Δυτική Μακεδονία
Κατηγορία:Γέφυρες στη Μακεδονία
Ακόρεστα λιπαρά

Το **ακόρεστο λίπος** είναι λίπος ή λιπαρό οξύ που περιέχει τουλάχιστον έναν διπλό δεσμό στην ανθρακική αλυσίδα του. Το λιπαρό οξύ ονομάζεται μονοακόρεστο εάν περιέχει έναν διπλό δεσμό, και πολυακόρεστο αν περιέχει περισσότερους από έναν διπλούς δεσμούς.

Ο σχηματισμός διπλού δεσμού σημαίνει απώλεια  ατόμων υδρογόνου από την υδρογονανθρακική αλυσίδα. Δηλαδή, ένα κορεσμένο λίπος δεν έχει διπλούς δεσμούς, έχει το μέγιστο αριθμό υδρογόνων συνδεδεμένων με άτομα άνθρακα, και ως εκ τούτου είναι "κορεσμένο" σε άτομα υδρογόνου. Στον κυτταρικό μεταβολισμό, τα ακόρεστα λιπαρά μόρια αποδίδουν λιγότερη ενέργεια (δηλαδή, λιγότερες θερμίδες) από ισοδύναμη ποσότητα κορεσμένων λιπαρών. Με αύξηση του βαθμού της ακορεστότητας σε ένα λιπαρό οξύ (δηλαδή, του αριθμού διπλών δεσμών στη λιπαρή αλυσίδα)  αυξάνεται και η πιθανότητα για υπεροξείδωση των λιπιδίων (τάγγισμα). Τα αντιοξειδωτικά προστατεύουν τα ακόρεστα λιπαρά από την υπεροξείδωση.

## Χημεία και διατροφή
δεξιά|μικρογραφία|Περιεκτικότητα επιλεγμένων τροφίμων σε λιπαρά συστατικά
Οι διπλοί δεσμοί μπορεί να είναι σε *cis* ή *trans* ισομερές, ανάλογα με τη γεωμετρία του διπλού δεσμού. Στο *cis* ισομερές τα άτομαυδρογόνου βρίσκονται στην ίδια πλευρά του διπλού δεσμού· ενώ στο *trans* ισομερές βρίσκονται σε αντίθετες πλευρές του διπλού δεσμού. Τα κορεσμένα λιπαρά στα επεξεργασμένα τρόφιμα πλεονεκτούν στο ότι είναι λιγότερο ευάλωτα σε τάγγισμα και πιο στερεά σε θερμοκρασία δωματίου από τα ακόρεστα λίπη. Οι ακόρεστες αλυσίδες έχουν χαμηλότερο σημείο τήξης, και συνεπώς αυξάνουν την ρευστότητα των κυτταρικών μεμβράνών.

Τα μονοακόρεστα και τα πολυακόρεστα λίπη μπορούν να αντικαταστήσουν τα κορεσμένα λιπαρά στη διατροφή, αλλά τα τρανς ακόρεστα λιπαρά όχι. Με την αντικατάσταση επιτυγχάνεται βελτίωση των επιπέδων της ολικής χοληστερόλης και της LDL χοληστερόλης στο αίμα. Τα τρανς ακόρεστα λίπη αποτελούν εξαίρεση, επειδή η στερεοχημεία του διπλού δεσμού αναγκάζει τις αλυσίδες άνθρακα να τοποθετηθούν σε γραμμική διαμόρφωση, που είναι σταθερή και δύσκαμπτη όπως και ο σχηματισμός πλάκας. Η γεωμετρία του cis διπλού δεσμού επιτρέπει ευελιξία του μορίου.

Τα πολυακόρεστα λιπαρά προστατεύουν από τις καρδιακές αρρυθμίες, ωστόσο μια μελέτη σε μετα-εμμηνοπαυσιακές γυναίκες σε δίαιτα λίγων λιπαρών έδειξε ότι τα πολυακόρεστα λιπαρά συσχετίζονται με εξέλιξη στεφανιαίας αθηροσκλήρωσης, ενώ τα μονοακόρεστα λιπαρά όχι. Ίσως οφείλεται στη μεγαλύτερη ευπάθεια των πολυακόρεστων λιπαρών σε υπεροξείδωση λιπιδίων, από την οποία προστατεύει η βιταμίνη Ε.

Παραδείγματα ακόρεστων λιπαρών οξέων είναι: παλμιτελαϊκό οξύ, ελαϊκό οξύ, μυριστελαϊκό οξύ, λινελαϊκό οξύ και αραχιδονικό οξύ. Τρόφιμα που περιέχουν ακόρεστα λίπη είναι: αβοκάντο, ξηροί καρποί,και φυτικά έλαια όπως κανόλα και ελαιόλαδο. Τα κρεατικά προϊόντα περιέχουν κορεσμένα και ακόρεστα λιπαρά.

Τα ακόρεστα λιπαρά γενικά θεωρούναι ως "πιο υγιεινά" από τα κορεσμένα λιπαρά. 
## Βιβλιογραφία

Κατηγορία:Λιπαρά οξέα
Κατηγορία:Λιπίδια
Κάρλος Εζκουέρα

Ο **Κάρλος Εζκουέρα** (*Carlos Ezquerra*, 12 Νοεμβρίου 1947 – 1 Οκτωβρίου 2018) ήταν Ισπανός καλλιτέχνης και δημιουργός κόμικς. Η καριέρα του ξεκίνησε το 1973 και διήρκεσε περισσότερες από 4 δεκαετίες. Εργάσθηκε κυρίως στο Ηνωμένο Βασίλειο για λογαριασμό γνωστών περιοδικών όπως τα «Eagle», «Battle Picture Weekly», «2000 AD» κ.α. Οι πιο δημοφιλείς σειρές που παρουσίασε στο αναγνωστικό κοινό μετά από συνεργασία με έμπειρους συγγραφείς του είδους ήταν οι «Judge Dredd», «Fiends of the Eastern Front», «Major Eazy», «El Mestizo», «Rat Pack», «Comrade Bronsky» κλπ. Τα τελευταία χρόνια αντιμετώπιζε ένα σοβαρό πρόβλημα υγείας, λόγω του οποίου απεβίωσε σε ηλικία 70 ετών.

## Παραπομπές


Κατηγορία:Ισπανοί δημιουργοί κόμικς
Ναός Χριστού Παντοκράτορα (Κύθηρα)

Ο **Ναός Χριστού Παντοκράτορα** βρίσκεται στα Κύθηρα, στον κεντρικό δρόμο του Κάστρου, ανατολικά και σε επαφή με το κτίριο της Πυριτιδαποθήκης και δυτικά της πύλης εισόδου στην Ακρόπολη του Κάστρου. Ο ναός κτίστηκε το 1545 από την Μαρία Κασιμάτη, σύμφωνα με τη διαθήκη της η οποία διασώθηκε στο Νοταριακό Αρχείο Κυθήρων. 

Στη σημερινή μορφή του ο ναός είναι μονόκλιτος καμαροσκέπαστος με οξυκόρυφη καμάρα.. Αρχικά υπήρχε ένα δεύτερος κλίτος προς Νότο που κατέρρευσε και τα τοξωτά ανοίγματα από τα οποία επικοινωνούσαν τα δύο κλίτη κλείστηκαν τα τελευταία χρόνια με ξερολιθιά. Το νότιο κλίτος φαίνεται πως ήταν ο χώρος των γυναικών, ο *[[γυναικωνίτης]]*, σύμφωνα με τις πράξεις των εφημερίων. Οι εσωτερικές διαστάσεις του σωζόμενου ναού είναι 16 μ. μήκος, συμπεριλαμβανομένου και του Ιερού, και 4,35 πλάτος. Στο μεγάλο μήκος του εκτός από τον κυρίως ναό, συμπεριλαμβάνεται ο νάρθηκας και ένα μεταγενέστερο κελί, που είχε αρχικά δική του είσοδο βόρεια., φραγμένη σήμερα. Το κελί αυτό χτίστηκε από τον πάπα-Μανέα κατά το τέλος του 17ου αι.-αρχές 18ου αι. σύμφωνα με τη διαθήκη του. Το καμπαναριό, κατεστραμμένο σήμερα, βρισκόταν πάνω από τη μεταγενέστερη (σημερινή) είσοδο στο νάρθηκα και προφανώς ήταν δίλοβο. Ανάμεσα στον κυρίως ναό και στο νάρθηκα είναι κατασκευασμένο από πώρινους λαξευτούς θολίτες ένα ενισχυτικό τόξο. Κατά μήκος της νότιας πλευράς σχηματίζεται κτιστό πεζούλι. Η ημικυκλική αψίδα του Ιερού εξέχει ανατολικά, όπως και η κόγχη του διακονικού, και λιγότερο της πρόθεσης.Στα εξωτερικά επιχρίσματα που αντιστοιχούν στην κόγχη της πρόθεσης διακρίνεται χάραγμα με ημερομηνία 1671. Μεταγενέστερη είναι η είσοδος στο νάρθηκα, ενώ η αρχική στον κυρίως ναό μετατράπηκε σε παράθυρο.

## Παραπομπές


## Πηγές
*Ανώνυμος, «Ναός Χριστού Παντοκράτορα», Αρχαιολογικόν Δελτίον-Χρονικά, Β1 τομ 63 (2008), σελ.238-240

Χριστου Παντοκρατορα
Κατηγορία:Κύθηρα
Μακάμπι Ρισόν

Η **Μακάμπι Ρισόν** είναι Ισραηλινή επαγγελματική ομάδα καλαθοσφαίρισης. Είναι από τις πιο δημοφιλείς ομάδες του Ισραήλ και αγωνίζεται στο πρωτάθλημα του Ισραήλ ή όπως είναι γνωστό Ligat Winner Sal και στο FIBA Βasketball Champions League. Έχει κατακτήσει ένα τίτλο πρωταθλήματος το 2016 και  το γήπεδό της έχει χωρητικότητα 2.200 άτομα. Έχουν περάσει από την ομάδα αξιόλογοι παίκτες όπως ο Μίκι Μπέρκοβιτς και ο Μόραν Ρόθ. Εδρεύει στη Ρισόν Λε Ζιόν.

## Ονόματα
Ως αποτέλεσμα συμφωνιών χορηγίας, ο σύλλογος έχει γίνει γνωστός με διάφορες ονομασίες κατά περιόδους:

* **Maccabi "Israeli Center for Furniture" Rishon LeZion** (2006–2009)
* **Maccabi "Offici" Rishon LeZion** (2009–2012)
* **Maccabi "Pandoor Doors" Rishon LeZion** (2012–2015)
* **Maccabi "RAND MEDIA" Rishon LeZion** (2015–2017)
* **Maccabi "ILAND.TV" Rishon LeZion** (2017–σήμερα)

## Εξωτερικοί σύνδεσμοι

* Επίσημη ιστοσελίδα

Κατηγορία:Ισραηλινοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1976
Καλλονή Άρτας

Η **Καλλονή** Άρτας, παλαιότερα γνωστή ως **Πολιάνα**, είναι ορεινό χωριό με 94 κατοίκους (απογραφή 2011), σε υψόμετρο 348 μέτρων, στο νομό Άρτας. Είναι χτισμένο στην πλαγιά των Τζουμέρκων και περιβάλλεται από πλούσιο πράσινο. Κεντρικός ναός ο Ιερός Ναός Αγίου Μηνά. Το χωριό υπάγεται στο δήμο Κεντρικών Τζουμέρκων και αποτελεί μέρος της τοπικής κοινότητας Κυψέλης.

## Πληθυσμιακή εξέλιξη

## Διοικητικές μεταβολές

* Το 1940, με την απογραφή, αναγνωρίζεται ο οικισμός Πολιάνα και προσαρτάται στην κοινότητα Χώσεψης (παλαιότερη ονομασία της κοινότητας Κυψέλης).
*Το 1954, ο οικισμός μετονομάζεται σε Καλλονή.
*Το 1997, με την εφαρμογή του ''προγράμματος Καποδίστρια''*ς* (νόμος 2539/97),  ο οικισμός της Καλλονής προσαρτάται στο νεοσύστατο δήμο Αθαμανίας με έδρα *τον* οικισμό Βουργαρέλι.
*Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), ο οικισμός της Καλλονής αποσπάται από το δήμο Αθαμανίας και προσαρτάται στο νεοσύστατο δήμο Κεντρικών Τζουμέρκων με έδρα *τον* οικισμό Βουργαρέλι.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Ιωάννης Κάρολος του Λαφόες

O **Ιωάννης-Κάρολος**, πορτογαλ. João Carlos (6 Μαρτίου 1719 - 10 Νοεμβρίου 1806) από τον Οίκο των Αβίς-Μπραγκάνσα ήταν 2ος δούκας τού Λαφόες, 4ος μαρκήσιος τού Αρρόνκες και 8ος δούκας της Μιράνντα ντο Κόρβο.

## Βιογραφία
Ο Ζοάο-Κάρλος ντε Μπραγκάνσα ε Λίγκνε ντε Σόουζα Ταβάρες Μασκαρένας ντα Σίλβα ήταν γιος τού Μιχαήλ (νόθου γιου τού Πέτρου Β΄ της Πορτογαλίας) και της δόνα Σίλβα-Καζιμίρα ντε Σόουζα Νασσάου ε Λίγκνε, κόρη τού πρίγκιπα τού Λίγκνε. Η μητέρα του ήταν κυρία της Σόουζα, κόμισσα της Μιράνντα ντο Κόρβο και τιμητικά δούκισσα τού Λαφόες.

Ο Ιωάννης-Κάρολος έγινε πολιτικός και ένα εξέχων μέλος των ευγενών της Πορτογαλίας. Έγινε αρχιστράτηγος τού Πορτογαλικού στρατού, που τον διοίκησε στον Πόλεμο των Πορτοκαλιών, όπως αστεία ονομάστηκε· ήταν μία τραυματική εμπειρία στην ιστορία της Πορτογαλίας.

Ήταν ένα από τα ιδρυτικά μέλη της Βασιλικής Ακαδημίας των Επιστημών στη Λισαβόνα και εξάσκησε το αξίωμα τού βοηθού υπουργού των αποστολών (πρωθυπουργού) της Πορτογαλίας, το διάστημα 6 Ιανουαρίου - 21 Μαΐου 1801. Όταν οι Ισπανικές δυνάμεις εισήλθαν στο Αλεντέζο, απολύθηκε, διατήρησε όμως τη θέση τού στρατηγού τού στρατού. Ήταν προστάτης τού Κ. Β. Γκλουκ και τού Β. Α. Μότσαρτ.

## Πρόγονοι

## Παραπομπές


## Πηγές
* Hermann Abert, W. Α. Mozart

Κατηγορία:Οίκος της Μπραγκάνσα
Μονοακόρεστο λιπαρό οξύ

Στις επιστήμες βιοχημείας και διατροφής, το **μονοακόρεστο λιπαρό οξύ** (ή απλούστερα **μονοακόρεστο λίπος**) είναι λιπαρό οξύ που στην υδρογονανθρακική αλυσίδα έχει έναν διπλό δεσμό ενώ όλοι οι υπόλοιποι δεσμοί μεταξύ των ατόμων άνθρακα είναι απλοί ομοιοπολικοί. Τα πολυακόρεστα λιπαρά οξέα, από την άλλη, έχουν περισσότερους από έναν διπλούς δεσμούς.

## Μοριακή περιγραφή
Τα λιπαρά οξέα είναι μακριά μόρια μορφής αλυσίδας και έχουν μια αλκυλική ομάδα στο ένα άκρο και ένα καρβοξυλικό οξύ στο άλλο άκρο. Το ιξώδες και η θερμοκρασία τήξης είναι υψηλότερα στα μόρια με μικρότερη ακορεστότητα, επομένως τα μονοακόρεστα λιπαρά οξέα έχουν υψηλότερο σημείο τήξης από τα πολυακόρεστα και χαμηλότερο από τα κορεσμένα. Τα μονοακόρεστα λιπαρά είναι υγρά σε θερμοκρασία δωματίου και ημιστερεά ή στερεά στο ψυγείο με ισοτοπική δομή πλέγματος.

Παραδείγματα μονοακόρεστων λιπαρών οξέων αποτελούν το παλμιτελαϊκό οξύ (16:1&#x20;n&#x2212;7) και το ελαϊκό οξύ (18:1&#x20;n&#x2212;9). Το παλμιτελαϊκό οξύ έχει 16 άτομα άνθρακα, με τον πρώτο διπλό δεσμό στο 7ο άτομο άνθρακα από την μεθυλική ομάδα (και 9 άνθρακες απόσταση από το καρβοξυλικό άκρο). Το ελαϊκό οξύ έχει 18 άτομα άνθρακα, με τον πρώτο διπλό δεσμό στο μέσο της ανθρακικής αλυσίδας, στο 9ο άτομο άνθρακα. Ακολουθούν οι δισδιάστατες και τρισδιάστατες απεικονίσεις του ελαϊκού οξέος:300x300εσ
250x250εσ

### Λίστα μονοακόρεστων λιπών

## Υγεία
Τα μονοακόρεστα λιπαρά προστατεύουν από τα καρδιαγγειακά νοσήματα, αυξάνουν τη ρευστότητα των μεμβρανών, αλλά είναι πιο ευάλωτα σε λιπιδική υπεροξείδωση (τάγγισμα). Η μελέτη KANWU έδειξε ότι η αυξημένη πρόσληψη μονοακόρεστων λιπαρών και η μείωση στην πρόσληψη κορεσμένων λιπών μπορεί να βελτιώσει την ευαισθησία στην ινσουλίνη, αλλά μόνο εάν η ολική πρόσληψη λίπους είναι χαμηλή (
Κατηγορία:Λιπαρά οξέα
Ιωσήφ της Μπραγκάνσα

Με το όνομα **Ιωσήφ της Μπραγκάνσα** μπορεί να αναφέρονται:

* Ιωσήφ της Μπραγκάνσα, αρχιεπίσκοπος της Μπράγκα
* Ιωσήφ της Μπραγκάνσα, ιεροεξεταστής
Κάρολος της Πορτογαλίας

Ο **Κάρολος** (πορτογαλ. *Carlos de Bragança*, 2 Μαΐου 1716 - 1 Απριλίου 1736) από τον Οίκο της Μπραγκάνσα ήταν πρίγκιπας (infante) της Πορτογαλίας.

## Βιογραφία
Ο *Κάρολος Ιωάννης Εμμανουήλ Αλέξανδρος* γεννήθηκε στο Παλάτι Ριμπέιρα της Λισαβώνας και ήταν το τέταρτο παιδί και ο τριτότοκος (δεύτερος επιβιώσας) γιος του Ιωάννη Ε΄ της Πορτογαλίας και της Μαρίας Άννας των Αψβούργων, κόρης του Λεοπόλδου Α΄ της Αγίας Ρωμαϊκής Αυτοκρατορίας. Είχε πέντε αδέλφια, τη Βαρβάρα, τον Πέτρο, τον Ιωσήφ Α΄, τον Πέτρο Γ΄ και τον Αλέξανδρο, εκ των οποίων τα τρία επιβίωσαν της παιδικής ηλικίας.

Από μικρή ηλικία έδειξε σημάδια κακής υγείας, αλλά ήταν δραστήριος και θεωρείτο πολύ ευφυής. Ενδιαφερόταν για την ιστορία, την αριθμητική, τη γεωγραφία και τη μουσική έχοντας αδυναμία στην κιθάρα.

Λόγω των προβλημάτων υγείας ταξίδευε συχνά, ειδικά στο παραθαλάσσιο Κασκάις για να επισκεφθεί τα λουτρά του Εστορίλ.

Ο Κάρολος απεβίωσε το 1736 σε ηλικία 20 ετών στο Ριμπέιρα στη Λισαβώνα. Ενταφιάστηκε στο Βασιλικό Πάνθεον του Οίκου Μπραγκάνσα.

## Πρόγονοι

## Παραπομπές


## Πηγές
*A Música na época de D. João V *Music in the Time of D. João V* 
*A sociedade portuguesa no tempo de D. João V  *Portuguese Society in the Time of D. João V*
*D. João V: Um Deslumbramento Português *D. João V: The Glamourous Portuguese*

Κατηγορία:Οίκος της Μπραγκάνσα
Λέξινγκτον

Το **Λέξινγκτον** (αγγλικά: *Lexington*) είναι πόλη των Ηνωμένων Πολιτειών της Αμερικής με πληθυσμό 31.394 κατοίκων στην απογραφή του 2010 σε σχεδόν 11.100 νοικοκυριά. Βρίσκεται στην κομητεία Μίντλσεξ της Μασαχουσέτης. Στη πόλη έγινε η μάχη μεταξύ Αμερικανών και Άγγλων της 19ης Απριλίου 1775 η οποία σήμανε την οριστική ρήξη και την αρχή του πολέμου ανεξαρτησίας, όπου αυτό εορτάζεται μέχρι και σήμερα. Η πόλη εποικίστηκε το 1641. Αποτελεί μέρος της ευρύτερης περιοχής της Βοστώνης και είναι η έκτη πλουσιότερη μικρή πόλη των Ηνωμένων Πολιτειών.

## Παραπομπές


Κατηγορία:Πόλεις της Μασαχουσέτης
Αλεξέι Λέμπεντ

Ο **Αλεξέι Ιβάνοβιτς Λέμπεντ** () (γεννήθηκε στις 14 Απριλίου 1955 στο Νοβοτσερκάσκ - 27 Απριλίου 2019) ήταν Σοβιετικός-Ρώσος πολιτικός και στρατιωτικός, ο οποίος υπηρέτησε ως επαγγελματίας αξιωματικός για τις Σοβιετικές/Ρωσικές Αερομεταφερόμενες Δυνάμεις, όπως ο πιο εξέχων μεγαλύτερος αδελφός του Αλεξάντερ. Αφού εγκατέλειψε τη στρατιωτική υπηρεσία το 1995 με το βαθμό του Συνταγματάρχη, ήταν πρόεδρος της κυβέρνησης της δημοκρατίας της Χακασσίας. Διορίστηκε στο αξίωμα το 1997 και επανεξελέγη το 2000. Λίγο μετά την ανάρρησή του στην εξουσία το 1997, ο πομπός της ραδιοτηλεοπτικής εταιρείας του Σαγιάνσκ κόπηκε. Ο σταθμάρχης Βενιαμίν Στρίγκα δήλωσε ότι Λέμπεντ ήταν υπεύθυνος. Το 2006 ασκήθηκαν ποινικές διώξεις εναντίον του για κατάχρηση εξουσίας. Το 2009, ο Βίκτορ Ζίμιν τον διαδέχτηκε.

Πέθανε στις 27 Απριλίου 2019 στη Μόσχα. 

## Παραπομπές


Κατηγορία:Ρώσοι πολιτικοί
Γασπάρ της Μπραγκάνσα, αρχιεπίσκοπος

O **Γασπάρ**, πορτογαλ. Gaspar (8 Οκτωβρίου 1716 - 18 Ιανουαρίου 1789) από τον Οίκο της Μπραγκάνσα ήταν αρχιεπίσκοπος της Μπράγκα.

## Βιογραφία
Ήταν νόθος γιος τού Ιωάννη Ε΄ της Πορτογαλίας και της ερωμένης του Μανταλένα Μαξίμα ντε Μιράνντα. Ο Ιωάννης Ε΄ είχε τρεις νόθους γιους, που τους είχε αναγνωρίσει. Έμεναν στο ανάκτορο τού μαρκησίου τού Λοουρίσαλ, στην περιοχή Παλάβα, έξω από τη Λισαβόνα, έτσι τα τρία παιδιά αποκαλούνται *τέκνα της Παλάβα*.

Ο δομ Γασπάρ γεννήθηκε στη Λισαβόνα. Έγινε αρχιεπίσκοπος της Μπράγκα, όπου διαδέχθηκε τον θείο του Ιωσήφ νόθο αδελφό τού Ιωάννη Ε΄. Απεβίωσε το 1789 στη Μπράγκα σε ηλικία 73 ετών.

## Πρόγονοι

## Παραπομπές σε πηγές


## Πηγές
*A sociedade portuguesa no tempo de D. João V  *Portuguese Society in the Time of D. João V*
*D. João V: Um Deslumbramento Português *D. João V: The Glamourous Portuguese*

Κατηγορία:Οίκος της Μπραγκάνσα
Ιωσήφ της Μπραγκάνσα, ιεροεξεταστής

Ο **Ιωσήφ**, πορτογαλ. José (8 Σεπτεμβρίου 1720 - 31 Ιουλίου 1801) από τον Οίκο της Μπραγκάνσα ήταν υψηλός Ιεροεξεταστής της Πορτογαλίας.

## Βιογραφία
Ήταν νόθος γιος τού Ιωάννη Ε΄ της Πορτογαλίας και της ερωμένης του Πάουλα ντε Οδιβέλας. Ο Ιωάννης Ε΄ είχε τρεις νόθους γιους, που τους είχε αναγνωρίσει. Έμεναν στο ανάκτορο τού μαρκησίου τού Λοουρίκαλ, στην περιοχή Παλάβα, έξω από τη Λισαβόνα και είναι γνωστοί ως *τέκνα της Παλάβα*.

Ο δομ Ιωσήφ γεννήθηκε στη Λισαβόνα και ήταν κληρικός. Έγινε υψηλός Ιεροεξεταστής της Πορτογαλίας. Απεβίωσε το 1801 στη Λισαβόνα σε ηλικία 81 ετών.

## Πρόγονοι

## Πηγές
*A sociedade portuguesa no tempo de D. João V  *Portuguese Society in the Time of D. João V*
*D. João V: Um Deslumbramento Português *D. João V: The Glamourous Portuguese*

Κατηγορία:Οίκος της Μπραγκάνσα